लिसांड्रो मार्टिनेज
लिसांड्रो मार्टिनेज (अंग्रेज़ी: Lisandro Martínez) अर्जेंटीना के एक पेशेवर फुटबॉलर हैं जो मुख्य रूप से प्रीमियर लीग क्लब मैनचेस्टर यूनाइटेड और अर्जेंटीना की राष्ट्रीय टीम के लिए सेंटर-बैक (Defender) के रूप में खेलते हैं। मार्टिनेज ने 2017 में डिफेंसा वाई जस्टिसिया से अपने करियर की शुरूआत किया। उन्होंने 2019 में एएफसी अजाक्स के साथ अनुबंध किया जहां उन्होंने तीन सीज़न में 120 मैच खेले और दो इरेडिविसी खिताब तथा एक केएनवीबी कप जीता। उन्होंने 2021-22 सीज़न में अजाक्स प्लेयर ऑफ़ द ईयर का पुरस्कार जीता। दुनिया के सर्वश्रेष्ठ रक्षकों में से एक मार्टिनेज ने मार्च 2019 में सीनियर अंतरराष्ट्रीय पदार्पण करने से पहले अंडर 20 और अंडर -23 स्तरों पर अर्जेंटीना का प्रतिनिधित्व किया। वह 2021 कोपा अमेरिका, 2022 फ़ाइनलिसिमा और 2022 फीफा विश्व कप जीतने वाली अर्जेंटीना टीम के सदस्य थे।